open-index/open-wikipedia-markdown huggingface dataset:
Ivan Alexandrovič Gončarov

**Ivan Alexandrovič Gončarov** (; * 18. jún 1812, Ulianovsk, Rusko – † 27. september 1891, Petrohrad, Rusko) bol ruský spisovateľ.

## Život a dielo

Gončarov sa narodil v bohatej kupeckej rodine v Simbirsku, dnešný Ulianovsk. Dostal kvalitné domáce vzdelanie, ako to vtedy bolo v zámožných rodinách bežné. Rodina si želala, aby mladý Gončarov pokračoval v otcových šľapajach obchodníka. Gončarov začal študovať na ekonomickej škole, avšak po dvoch rokoch prešiel na filozofickú fakultu Moskovskej univerzity. Po skončení štúdia začal pracovať ako úradník v Petrohrade na ministerstve financií a po vyše tridsaťročnej službe odišiel do výslužby. 

Začínal najprv prekladmi z francúzskeho jazyka, potom sa začal venovať vlastnej tvorbe - črtám, poviedkam a románom. Po nedokončenom románe *Starci* z roku 1843 napísal prvý spoločensko-psychologický román v ruskej literatúre *Všedný príbeh*, ktorý mal veľký úspech. Už z tohto diela bolo jasné, že Gončarovovi romantizmus je cudzí a je autorom najmä realistickým a racionálnym. Zaujímala ho všednosť a každodennosť, ktorú žil. Nekarikoval ju však ako Gogoľ a neoslavoval ju ako Puškin, svojim čitateľom ponúkal dokonale odpozorovanú každodennosť ich životov.

Počas rokov 1852-1855 absolvoval plavbu okolo sveta – navštívil Anglicko, Afriku, Japonsko a cez Sibír sa vrátil späť do Ruska. Cestou sa zaoberá dielo Fregata Pallada. U nás ju vydalo Nakladateľstvo Vyšehrad roku 1951.

Po návrate z ciest napísal svoje vrcholné dielo - *[[Oblomov]]*, štvordielny spoločenský román z obdobia, keď v Rusku dožíval patriarchálny spôsob života a šľachtici a statkári boli nútení zmeniť svoju filozofiu života. Jedným z nich je aj Ilia Iľjič Oblomov a obyvatelia dediny Oblomovka. Postava Oblomova je často prirovnávaná k Hamletovi, ktorý na známu otázku: *„Byť či nebyť?“* odpovedá slovami: „Nebyť.“ Oblomov je ďalšou modifikovanou postavou „zbytočného človeka“, ktorý sa v ruskej literatúre objavuje často v 19. storočí - Puškinov Eugen Onegin, Turgenevov Rodin, Čechovov Ivanov a ďalší.

V roku 1867 Gončarov odišiel do dôchodku a vydal svoj posledný román *Úšust*, v ktorom zobrazuje rozklad starého spôsobu života. 

Bol zamilovaný do Jelizavety Tolstej, ona sa však vydala za iného. Gončarov sa nikdy neoženil. Zomrel 27. septembra 1891 v Petrohrade.

## Výberová bibliografia
* 1847: *Všedný príbeh* (Обыкновенная история)
* 1859: *Oblomov* (Обломов)
* 1569: *Úšust* (Обрыв)

## Iné projekty
 

## Externé odkazy
* Project Gutenberg 
* Životopis v slovenčine 

Kategória:Ruskí spisovatelia
Kategória:Osobnosti na ruských poštových známkach
Kategória:Osobnosti z Ulianovska
Maxim Gorkij

**Maxim Gorkij** (, vlastným menom ; * 28. marec 1868; Nižný Novgorod, Rusko – † 18. jún 1936; Moskva, Rusko) bol ruský spisovateľ, dramatik, publicista, básnik a revolucionár. Sovietska literárna kritika jeho tvorbu kanonizovala ako východisko socialistického realizmu.

Dopisoval si s profesorom T. G. Masarykom, ktorý ho v roku 1912 navštívil na ostrove Capri. V priebehu revolúcie 1917 sa tiež stretávali v Petrohrade.

## Tvorba
Do literatúry vstúpil koncom 19. storočia romantickými poviedkami z prostredia kočovných cigánov (Makar Čudra, Starena Izergiľ). Ich ideou bola hrdosť a voľnosť jednoduchého človeka.
* realistické poviedky - Čelkaš, Konovalov...
* dráma - Na dne
* román - Matka

## Výroky
"Človek, to znie hrdo."

## Referencie


## Iné projekty

## Externé odkazy

Kategória:Ruskí spisovatelia
Kategória:Osobnosti na ruských poštových známkach
Kategória:Osobnosti z Nižného Novgorodu
Mesogastropoda

***Mesogastropoda*** je rad predožiabrých ulitníkov. Ich schránka má zreteľné vrstvy a vždy operculum, prevažne z CaCO3. Chiastoneuria i redukcia párových orgánov je vždy typicky vyvinutá. Patria sem prevažne morské, ale aj sladkovodné a výnimočne i suchozemské ulitníky.

## Systematika
rad Mesogastropoda:
* čeľaď močiarkovité (Viviparidae)
* čeľaď hydróbiovité (Hydrobiidae)
* čeľaď strombovité/krídlatcovité (Strombidae)
* čeľaď porcelánovcovité (Cypraeidae)
* čeľaď ihlankovité (Cerithiidae)
* ...

## Iné projekty

## Zdroj
*
Kráľovnina krajková šatka

**Kráľovnina krajková šatka** (***Das Spitzentuch der Königin***) je opereta, ktorú skomponoval Johann Strauss ml. Premiéra sa konala 1. októbra 1880 v Theater an der Wien. Libreto napísal riaditeľ Bratislavského divadla Heinrich Bohrmann-Riegen, a na hudobnú scénu ho prispôsobil Richard Genée. Pôvodne chcel Bohrman-Riegen svoje libreto odovzdať Franzovi von Suppé, ten však práve pracoval na operete Donna Juanita a o ďalšie nemal v tej chvíli záujem. Ponúkol ho teda Straussovi. Na libreto pomerne slabej kvality zložil Johann Strauss veľmi dobrú hudbu, ktorej dominujú valčíkové melódie a veľmi pôsobivé je 2. finále. Vďaka kvalitnej hudbe sa opereta dočkala veľmi slušného úspechu.

## Obsah

Fiktívny dej sa odhráva v roku 1580 na portugalskom kráľovskom dvore. Vládne kráľ Sebastián I., ale vyžíva sa len v ľúbostných dobrodružstvách a skutočnú moc má v rukách jeho minister. Sebastiánova manželka naňho hľadí s nevôľou a bola by rada, keby sa ujal vlády. Pošle mu teda krajkovú šatku s nápisom: „Kráľovná ťa miluje, ale Ty nie si kráľ“. Šatku stratí a tá sa dostane k básnikovi Cervantesovi. O šatke sa dozvie kráľ a myslí si, že nápis na nej je určený Cervantesovi a preto ho pošle pred súd. Súd básnika uzná za nešťastného blázna a pošle ho do vyhnanstva. Dobrosrdečný básnik skôr než odíde, dokáže kráľovský pár zmieriť a priviesť kráľa k tomu, aby sa vyhlásil za plnoletého a ujal sa konečne vlády.

Kategória:Johann Strauss mladší
Kategória:Operety
Močiarkovité

**Močiarkovité** (*Viviparidae*) sú čeľaď predožiabrých ulitníkov radu Mesogastropoda. Ich ulita je obyčajne stredne veľká, hnedo sfarbená, pravidelne kužeľovito vajcovitá, s okrúhlym ústím aj viečkom. Pravé tykadlo samcov je zhrubnuté a slúži ako kopulačný orgán. Vajíčka prekonávajú časť embryogenézy v pohlavnom trakte samice, takže jej telo opúšťajú už mláďatá s ulitkou. 

Na území Slovenska sa vyskytujú 2 druhy, v stojatých vodách na južnom Slovensku sa lokálne vyskytuje močiarka dunajská (*Viviparus acerosus*) so 4 – 5 cm vysokou ulitou. Je to endemit rieky Dunaj a jeho prítokov. Druhým druhom je močiarka nafúknutá (*Viviparus contectus*) s výraznými, „nafúknutými“, závitmi.

## Referencie

## Iné projekty

## Externé odkazy
* 


Kategória:Predožiabrovce
Hydróbiovité

**Hydróbiovité** (lat. *Hydrobiidae*) je čeľaď predožiabrých ulitníkov radu Mesogastropoda. Majú menšiu, svetlejšie sfarbenú ulitu s oválnym až vajcovitým ústím i viečkom. 

Donedávna sa do tejto čeľade veľmi často zaraďoval ako podčeľaď aj taxón, ktorý sa dnes zvyčajne klasifikuje ako samostatná čeľaď bitýniovité (staršie: bityniovité; lat. Bithyniidae), z ktorého sa na Slovensku vyskytuje napr. bitýnia bahenná (staršie: bitynia bahenná; lat. *Bithynia tentaculata*). 

Na Slovensku žije 6 druhov z čeľade hydróbiovité (bez zahrnutia taxónu bitýniovité):
* hydróbia novozélandská (*Potamopyrgus antipodarum*) – Významný nepôvodný druh. Do Európy zavlečený z Nového Zélandu od konca 19. storočia (prvý výskyt bol v Temži). Na území Slovenska bol objavený až začiatkom 90. rokov 20. storočia.
* alzonka slovenská (*Alzoniella slovenica*) – Drobný slepý druh. Žije v podzemných puklinových vodách, najmä v oblastiach flyšových sedimentárnych hornín. Prázdne ulity možno nájsť vyplavené v prameňoch a studniach.
* bytinela pramenná (*Bythinella austriaca*) – Bežný druh pre podhorské a horské toky.
* bytinela panónska (*Bythinella pannonica*) – Žije v krasových oblastiach južného Slovenska.
* kamienka pontická (*Lithoglyphus naticoides*) – Prúdomilný druh, výskyt vo veľkých tokoch Dunaja a Moravy.
* neopísaný druh z rodu krasuľka  (*Hauffenia sp.*) 

## Referencie

## Iné projekty

Kategória:Predožiabrovce
Strombovité

**Strombovité** alebo **krídlatcovité** (*Strombidae*) sú čeľaď predožiabrých ulitníkov radu Mesogastropoda. Rody z tejto čeľade, pokiaľ vôbec majú slovenské meno, sa volajú **strombus**.

Sú to veľké mäkkýše s ťažkými hrubostennými ulitami s krídlovito rozšíreným ústím. Žijú v (sub)tropických moriach. Známym druhom je strombus obrovský/krídlatec veľký (*Strombus gigas*) z Indického oceánu, ktorý má ulitu veľkú až 30 cm.

## Systematika
čeľaď: **strombovité** (*Strombidae*):
* rod: *[[Lambis]]* - strombus  
* rod: *[[Strombus]]* - strombus/krídlatec 
* rod: *[[Terebellum (Krídlatcovité)|Terebellum]]* - strombus
* rod: *[[Tibia]]* - strombus 
* rod: *[[Varicospira]]* - strombus

## Iné projekty

## Externé odkazy
* 

Kategória:Predožiabrovce
Porcelánovcovité

**Porcelánovcovité** (*Cypraeidae*) sú čeľaď predožiabrých ulitníkov radu Mesogastropoda. Majú hrubostennú, podlhovasto vajcovitú ulitu s nápadne lesklým povrchom. Ústie je škárovité, opatrené výrazným vrúbkovaním. Žijú hlavne v tropických moriach; napr. *[[Cypraea tigris]]*. V Stredomorí možno uvidieť asi 12 mm veľký druh *[[Trivia europaea]]*.

## Iné projekty

## Externé odkazy
* 

Kategória:Predožiabrovce
Ihlankovité

**Ihlankovité** alebo staršie **ihlovkovité** (*Cerithiidae*) sú čeľaď predožiabrých ulitníkov radu Mesogastropoda. Majú vysokú kužeľovitú ulitu (konvergencia so suchozemskými *[[Clausiliidae]]*). Na európskych pobrežiach je hojný druh ihlanka obyčajná (*Cerithium vulgatum*). Ďalej od brehu nájdeme *[[Turritella communis]]*.

## Iné projekty

## Externé odkazy
* 

Kategória:Predožiabrovce
Neogastropoda

*** Neogastropoda*** je rad predožiabrých ulitníkov. Je to odvodená a špecializovaná skupina ulitníkov, žijú iba v mori. Schránka je bez perleťovej vrstvy, operculum tvorí skoro výhradne organický materiál (chitín). Sú to predátory, ktoré sa často živia inými mäkkýšmi. 

## Systematika
rad Neogastropoda:
* čeľaď surmovkovité (Buccinidae)
* čeľaď kancelkovité (Cancellariidae)
* čeľaď kolumbelovité (Columbellidae)
* čeľaď homôlkovité (Conidae)
* čeľaď Coralliophilidae
* čeľaď Costellariidae
* čeľaď Cystiscidae
* čeľaď Drilliidae
* čeľaď zákľučníkovité (Fasciolariidae)
* čeľaď harpovité (Harpidae)
* čeľaď marginelovité (Marginellidae)
* čeľaď pugilkovité (Melongenidae)
* čeľaď mitrovité (Mitridae)
* čeľaď ostrankovité (Muricidae)
* čeľaď híniovité (Nassariidae)
* čeľaď olivkovité (Olividae)
* čeľaď Pseudolividae
* čeľaď Pseudomelatomidae
* čeľaď Strictispiridae
* čeľaď terebrovité (Terebridae)
* čeľaď turbinelovité (Turbinellidae)
* čeľaď turíkovité (Turridae)
* čeľaď volutovité (Volutidae)
* čeľaď Volutomitridae

## Iné projekty

## Zdroj
*
Ostrankovité

**Ostrankovité** (*Muricidae*) sú čeľaď predožiabrých ulitníkov radu Neogastropoda. Majú pomerne hrubostenné ulity, pretiahnuté v smere columelly, nápadné bizarnými tŕňovitými výrastkami. Väčšina druhov žije v tropických moriach, v Stredozemnom mori túto čeľaď zastupujú napr. *[[Murex brandaris]] a *Murex trunculus''.

## Iné projekty

## Externé odkazy
* 

Kategória:Predožiabrovce
Homôlkovité

**Homôlkovité** (lat. Conidae) sú čeľaď predožiabrých ulitníkov radu Neogastropoda. Majú hrubostenné ulity homolovitého tvaru so štrbinovitým ústím. Homôlky sa veľmi dobre prispôsobili dravému spôsobu života – majú komorové oči a jedovú žľazu. Jed sa dostáva do tela koristi pomocou vyliačiteľného chobota s dutým jedovým tŕňom. Tŕne, ktoré vznikli modifikáciou radulárnych zúbkov, sa po poškodení obnovujú zo zvláštneho vačku. Jed homôlok je mimoriadne silný – na neopatrnú manipuláciu so živými mäkkýšmi už doplatilo životom viacero ľudí. Z tropických druhov je najznámejší *[[Conus marmoreus]]* z Indického oceána. V Stredomorí sa vyskytuje iba *[[Conus mediterraneus]]*, no jeho jed nie je nebezpečný.

## Iné projekty

## Zdroj
* 

Kategória:Predožiabrovce
Surmovkovité

**Surmovkovité** (*Buccinidae*) sú čeľaď predožiabrých ulitníkov radu Neogastropoda. Sú to stredne veľké až veľké ulitníky prevažne teplých morí. Ulita je asi dvakrát vyššia než široká, často pestro sfarbená, s lýrovito prehnutým ústím. Na pobreží Atlantiku sa miestami vyskytuje *[[Buccinum undulatum]]*.

## Iné projekty

## Externé odkazy
* 

Kategória:Predožiabrovce
HD

**HD** môže znamenať:

## Veda a technika

* high definition, pozri HD video 
* high density
* hard disk, pozri pevný disk  skr.HDD
* skratka pre hviezdny katalóg, pozri Henry Draper Catalogue

## Medicína

* Hyperactivity disorder
* Hodgkin's disease
* Hormone disruptor
* Huntington's disease
* HD, ľudský gén, ktorý vytvára proteín huntingtin

## Ďalšie významy

* HD objekty - skupina hviezd
* Harley-Davidson
* skratka pre hovädzí dobytok
* deuterid vodíka
Harley-Davidson

thumb|Logo spoločnosti

**Harley-Davidson Motor Company** je americký výrobca motocyklov so sídlom v Milwaukee v štáte Wisconsin. Je jedným z dvoch pretrvávajúcich amerických výrobcov motocyklov (spolu s Victory Motorcycles). Spoločnosť sa zameriava na ťažké motocykle navrhnuté pre dlhé a pomalé jazdy a známe pre ich špecifický výfukový zvuk a dizajn choper.

## Iné projekty

Kategória:Výrobcovia motocyklov
Kategória:Podniky založené v 1903
Silmarillion

***Silmarillion*** je kniha J. R. R. Tolkiena zaoberajúca sa dejinami fantasy sveta Ardy. Sám autor ju počas svojho života nedokončil. Bola vydaná až v roku 1977 po doplnení a úprave jeho synom, Christopherom Tolkienom.

## Rozdelenie
# *Ainulindale* - vznik Ëa (hmotného sveta) a Ardy - kráľovstva Manwëho
# *Valaquenta*
# *Quenta Silmarillion*
#* boje Valarov, bohov na Ëa
#* tvorbu sveta
#* príchod elfov
#* históriu silmarilov, kameňov, v ktorých bolo skryté svetlo stromov Telperion a Laurelin
#* odchod elfov z požehnanej zeme Valinor do Stredozeme
#* Veľké bitky proti Morgothovi / Melkorovi
# *Akallabêth*
# *O Prsteňoch moci a Treťom veku*

## Preklady do slovenského jazyka
*2003 - *Silmarillion*, prel. Branislav Varsik a Katarína Varsiková (I. vydanie)
*2008 - *Silmarillion*, prel. Branislav Varsik a Katarína Varsiková (II. vydanie)
Kategória:Stredozem
Kategória:Knihy z 1977
Toboľsk

**Toboľsk** je mesto v Rusku, administratívne centrum Toboľského rajónu Ťumenskej oblasti. Leží  severovýchodne od oblastného mesta Ťumeň na sútoku riek Tobol a Irtyš.

Počet obyvateľstva je podľa oficiálnych podkladov federálnych štatistických orgánov 92 900 ľudí (podľa sčítania v roku 2002). Miestna štatistika na celom teritóriu, ktoré je podriadené mestu, napočítala 115 000 až 117 000 ľudí. Okrem toho je vo sfére vplyvu mesta niekoľko osád (napríklad Sumkino s asi 5000 obyvateľmi), ekonomicky spojených s mestom. Celá urbanizovaná zóna s mestským jadrom v centre má teda okolo 130140 tisíc obyvateľov.

**Známe osobnosti**
* Vasilij Grigorievič Perov, ruský maliar
* Dmitrij Ivanovič Mendelejev, významný ruský chemik, autor periodickej tabuľky chemických prvkov
* Alexandr Vladímirovič Popov, viacnásobný majster sveta a olympionik v biatlone

## Referencie

## Iné projekty


Kategória:Mestá v Rusku
John Dolmayan

**John Dolmayan** (arm. Ջոն Դոլմայան) (* 15. júl 1973, Bejrút, Libanon) je bubeník arménsko-americkej metalovej kapely System of a Down. John momentálne žije v Las Vegas v Nevade.

## System of a Down
John je súčasným bubeníkom kapely System of a Down, na tejto pozícii vystriedal svojho predchodcu Andyho Khachaturiana. Jeho štýl hry na bicie ovplyvnil novú generáciu bubeníkov a prilákal veľkú časť fanúšikov kapely. John je známy pre svoje výrazy v tvári, vďaka ktorým vyzerá neustále nahnevane. Hlavný spevák Serj Tankian povedal pre magazín Kerrang, že sa vždycky snažil prinútiť Johna, aby sa na pódiu usmieval. Na to mu ale John odpovedal, že na toto nemá dostatok energie, ktorú musí vynaložiť na udržanie sa v rytme.

1. novembra 2007 John otvoril svoj internetový obchod s komiksami Torpedo Comics. John je totiž od svojich 12 rokov nadšeným zberateľom Marvelových komiksov. Povedal, že komiksy a hudba boli jeho obľúbenými vecami jeho detstva. Vlastní tiež bicie pomaľované komiksovými motívmy od známych komiksových maliarov. Sklad obchodu Torpedocomics sa nachádza v Las Vegas a disponuje množstvom kusov tovaru s komiksovou tématikou (knihy, hračky, obrázkové príbehy, figúrky akčných hrdinov...).

Počas pauzy System of a Down spolupracuje na projekte Scars on Broadway a pomohol nahrať niekoľko piesní na album Elect the Dead od Serje Tankiana.

Dolmayan vyhral cenu bubeníka roku 2006 magazínu „DRUM!“.

## Externé odkazy
*Johnova biografia na SOADFans.com 
*Johnova stránka na drummerworld.com
*Torpedo Comics

## Zdroj

Kategória:Členovia skupiny System of a Down
Kategória:Rockoví bubeníci USA
Kategória:Heavymetaloví bubeníci USA
Kategória:Osobnosti z Bejrútu
Kategória:Osobnosti USA arménskeho pôvodu
Kategória:Naturalizované osobnosti USA
Serj Tankian

**Serj Tankian** (* 21. august 1967, Bejrút) je hudobník a spevák kapely System of a Down.

V súčasnosti sa venuje vedľajším projektom medzi ktoré napríklad patrí Serart – projekt dvoch ľudí, ktorý zahŕňa experimentálnu hudbu.

:*Keď niečo píšem, myslím si, že viem čo hovorím, ale nikdy som nepredstieral, že poznám plný význam slov čo píšem.*
Serj najprv pri zložení počiatočnej formácie (jej názov bol Soil podľa Serjovej básne) začínal len ako klávesák, spevák bol gitarista Daron. Až neskôr sa stal hlavným spevákom a frontmanom. Napísal väčšinu textov pre System of a down (SOAD) príp. aj hudbu. jeho texty sú väčšinou protipolitické a protivojnové. Počas neobmedzenej prestávky SOADu Serj vydal sólový album *[[Elect the Dead]]* ktorý oficiálne vyšiel v októbri 2007 a v septembri roku 2010 vydal nový album s názvom *[[Imperfect Harmonies]]*. Koncom roku 2009 sa oženil s fittneskou Angelou Madatyan, ktorá je tiež arménskeho pôvodu.

## Diskografia
### System of a Down
* *[[System of a Down (album)|System of a Down]]* (30. jún 1998)
* *[[Toxicity]]* (4. september 2001)
* *[[Steal This Album!]]* (26. november 2002)
* *[[Mezmerize]]* (17. máj 2005)
* *[[Hypnotize]]* (22. november 2005)

### Axis of Justice
* *[[Concert Series Volume 1]]* (2004)

### Sólo
* *[[Elect the Dead]]* (23. október 2007)
* *[[Imperfect Harmonies]]* (21. september 2010)
* *Harakiri* (10. júl 2012)
* *Orca* (2013)
* *Jazz-Iz-Christ* (2013)

### Serart
* *[[Serart (Promo)|Serart (Sampler)]]*
* *[[Serart]]* (22. apríl 2003)
* Deluxe edition – 2009 – reedícia s bonusom 2 remixov

### Single CD
* *[[Empty Walls]]*
* *[[Sky is Over]]*

### EP
* *[[Lie Lie Live]]* (1.7.2008)
* *[[Imperfect Remixes]]* (1.3.2011)

### Live DVD
* Elect the Dead Symphony (9. marec 2010)

## Referencie


## Iné projekty

Kategória:Osobnosti z Bejrútu
Kategória:Členovia skupiny System of a Down
Kategória:Aktivisti USA
Kategória:Rockoví speváci USA
Kategória:Rockoví klávesisti USA
Kategória:Rockoví gitaristi USA
Kategória:Rockoví basgitaristi USA
Kategória:Heavymetaloví speváci USA
Kategória:Heavymetaloví klávesisti USA
Kategória:Heavymetaloví gitaristi USA
Kategória:Heavymetaloví basgitaristi USA
Kategória:Multiinštrumentalisti USA
Kategória:Držitelia ceny Grammy
Kategória:Naturalizované osobnosti USA
Kategória:Osobnosti USA arménskeho pôvodu
Monštrancia

thumb|Barokné slnkové ostensórium pre relikviu, Toulouse
**Monštrancia** (monstrare = ukázať) alebo **ostenzórium** je strieborná pozlátená nádoba alebo nádoba z ušľachtilého kovu, užívaná od stredoveku v rímsko-katolíckej liturgii na verejné vystavenie Oltárnej sviatosti.

## História
Monštrancia pre hostie sa začala používať od počiatku 14. storočia. Pôvodne asi od 12. storočia slúžila na vystavenie relikvií svätých, a nazývala sa ostensórium.

## Typy
Základné typy sú dva:
* architektonický - gotická konštrukcia v podobe gotického chrámu s vežičkami a skleneným valcom, užívaná od 14. do počiatku 17. storočia.
* slnečný - baroková konštrukcia má lúčovú slnkovú svätožiaru.

Uprostred monštrancie je zasklená schránka, medzi sklom vložená zlatá lunula (polmesiačik), do ktorej sa vkladá konsekrovaná Hostia. Materiál: sviatočné nedeľné monštrancie sa vyrábali zo zlateného striebra so zlatou lunulou, niekedy sú posádzané drahokamami. Všedné monštrancie sú medené, mosadzné alebo bronzové, so sklenenými imitáciami drahokamov.

## Používanie
Monštrancia sa používa v rímsko-katolíckých chrámoch pri slávnostných príležitostiach, najmä pri celodennej poklone a procesiách. Kladie sa zvyčajne na oltár, alebo na nejaký podstavec kvôli lepšej viditeľnosti. Monštrancia sa nesie pri procesiách. Najznámejšie sú procesie na sviatok Božieho Tela a na slávnosť Vzkriesenia, večer na Bielu Sobotu.

### Liturgické predpisy
Vystavenie monštrancie na verejnú poklonu, alebo procesiu musí spĺňať relatívne prísne liturgické predpisy

* Monštranciu smie vystaviť len diakon, kňaz, biskup, alebo oficiálny akolyta
* Požehnávať s monštranciou smie len diakon, kňaz a biskup a musí k tomu použiť vélum
* Pred požehnaním sa spieva liturgická pieseň Tantum Ergo Sacramentum (Ctíme túto Sviatosť slávnu)
* Pri vystavení monštrancie sa táto musí trojmo okiadzať
* Počas požehávania s monštranciou zvonia zvonce, alebo klepáče

## Ikonografia
Vo výtvarnom umení je monštrancia atribútom svätej Kláry aj svätého Norberta.

## Literatúra
* BRAUN Joseph: Das liturgisches Altargerät in seinem Sinn und seines Entwicklung. München 1932, s. 384-411.
* STEHLÍKOVÁ Dana: Encyklopedie zlatnictví, stříbrnictví a klenotnictví. Libri Praha 2003, s. 314-315; ISBN 80–85983–90–7
* 

## Iné projekty

Kategória:Liturgia
Kategória:Eucharistia
Letecké predpisy

**Letecké predpisy** sú tvorené súborom predpisov, metodík, príručiek, atď., ktoré upravujú spôsob pohybu vo vzdušnom priestore tak, aby bola zabezpečená maximálna bezpečnosť a efektívnosť využitia vzdušného priestoru.

Kategória:Letectvo
Deň Zeme

thumb|Neoficiálna zástava Dňa Zeme od Johna McConnella

**Deň Zeme** je deň venovaný Zemi, ktorý sa každoročne koná 22. apríla. Tento sviatok je ovplyvnený pôvodným dňom Zeme, ktorý sa konal počas osláv jarnej rovnodennosti, 21. marca a oslavoval príchod jari. V modernom poňatí ide o ekologicky motivovaný sviatok, upozorňujúci ľudí na vplyv ničenia životného prostredia, a rozvíjajúcu sa diskusiu o možných riešeniach zabrániť znečisteniu. V poslednom čase bola niekoľkokrát vyslovená myšlienka, že by sviatok bolo lepšie posunúť na letný slnovrat, lebo by pekné počasie prilákalo viacej ľudí. No nezdá sa byť pravdepodobné, že by sa našla vôľa zmeniť už zabehnutý dátum.

## História
História vyhlásenia tohto dňa siaha do roku 1969, keď predovšetkým John McConnell začal volať po vzniku medzinárodného dňa Zeme a v rámci týchto snáh vytvoril i vlajku Dňa Zeme. Prvý Deň Zeme bol oslávený v San Franciscu. Táto oslava bola pravdepodobne myslená nielen ako ekologicky zameraný sviatok, ale aj ako ľavicovo orientovaný happening bojovníkov proti vojne vo Vietname. Kampaň s týmto sviatkom spojená, si kládla za cieľ preniesť otázku ekológie do politických kruhov. Cieľom bolo zvýšiť energetickú účinnosť, recyklovať odpadky a hľadať obnoviteľné zdroje energie. Táto akcia mala veľký ohlas práve medzi študentmi. Pre prvú oslavu dňa 22. apríla 1970 bol, zrejme nevedome, vybraný deň 100. narodenín Vladimíra Iľjiča Lenina.

OSN začala tento sviatok sláviť o rok neskôr (1971). V roku 1990 sa k Amerike pripojil aj zvyšok sveta a 22. apríl sa stal Medzinárodným dňom Zeme.

## Referencie


## Iné projekty

## Externé odkazy
* Deň Zeme  – Prehľad akcií konaných pri príležitosti Dňa Zeme na Slovensku

Kategória:Medzinárodné sviatky
Kategória:Environmentalizmus
Kategória:22. apríl
10. storočie

**10. storočie** je storočie, ktoré trvalo od roku 901 do roku 1000.

## Udalosti
* 997 – vojvoda Štefan I. porazil vojvodu Kopáňa
11. storočie

**11. storočie** je storočie, ktoré trvalo od roku 1001 do roku 1100.

## Udalosti
*1054: Začína  Východná schizma medzi kresťanským Východom a Západom.
*1066: Bitka pri Hastingse
22. storočie

**22. storočie** je storočie, ktoré podľa gregoriánskeho kalendára bude trvať od roku 2101 a do roku 2200.

## Vo fikcii

V 22. storočí sa odohráva dej viacerých, prevažne vedecko-fantastických literárnych a filmových diel, ako aj videohier. Príkladom je poviedka Isaaca Asimova It’s Such a Beautiful Day (v roku 2117) publikovanej v zbierke *[[Star Science Fiction Stories No.3]]* (1955).
9. storočie

**9. storočie** je storočie, ktoré trvalo od roku 801 do roku 900.

## Udalosti
*800:  Karol I. Veľký korunovaný za cisára. 
*833:  Prvá písomná zmienka o veľkomoravskej ríši.
*863:  Príchod Cyrila a Metoda na Veľkú Moravu.
*896:  Maďarské kmene pod vedením Arpáda prichádzajú na územie Veľkej Moravy.
Zadožiabrovce

**Zadožiabrovce** (iné názvy: **zadnožiabrovce**, staršie: **zadožiabre**; lat. Opisthobranchia, Opistobranchia) sú podtrieda ulitníkov. Vnútornostný vak majú posunutý viac dozadu, ktenídium je za srdcom. U zadnožiabrovcov pozorujeme výraznú tendenciu k redukcii ulity i k spätnému otočeniu vnútornostného vaku, takže chiastoneuria je potlačená. Je pritom zaujímavé, že k zmnoženiu pôvodne párových orgánov nedochádza – majú len jednu metanefrídiu, srdcovú predsieň, gonádu aj ktenídium. Noha je často rozšírená v plutvovité laloky, ktoré umožňujú plávanie.

Zadnožiabrovce žijú pelagicky v moriach, jedinou výnimkou je reliktný druh *[[Ancylodoris baicalensis]]* z Bajkalského jazera. V Stredozemnom mori možno najskôr vidieť *[[Umbraculum mediterraneum]]* (má ešte naznačenú terčovitú schránku v zadnej časti nohy), alebo *[[Aplisia depilans]]* – je dlhý asi 30 cm, úplne bez schránky; nazývaný podľa uchovitých výrastkov na hlave často „morský zajac“. Niekoľko druhov z nepočetného rodu *[[Spiratella]]* zo studených morí má ešte ľahkú tenkostennú priehľadnú schránku, ktorá im dovoľuje neobratné plávanie. Pri pobreží Severnej Ameriky sa vyskytuje nápadný pomarančový druh *[[Tritonia diomedea]]*

## Systematika
podtrieda zadožiabrovce (Opisthobranchia):
* rad Acochlidioida
* rad pravožiabrovky (Notaspida)
* rad nahožiabrovky (Nudibranchia)
* rad krídložiabrovky (Pteropoda)
* rad Saccoglossa
* rad Anaspidea

## Iné projekty

## Zdroje

*
Boeing 767

**Boeing 767** je osobné dopravné lietadlo vyrábané spoločnosťou Boeing Commercial Airplanes. Boeing 767 bol predstavený verejnosti približne v tom istom čase ako jeho užší súrodenec Boeing 757. Kabína modelov 757 a 767 je veľmi podobná, a preto piloti s oprávnením lietať na Boeingoch 757 môžu lietať aj s modelom Boeing 767 bez preškoľovania.

Najnovší model Boeing 787 sa stal nástupcom práve modelu Boeing 767.

V júli 2016 mal Boeing Commercial Airplanes spolu 1 170 objednávok na tento model a 1 089 z nich bolo dodaných.

## Varianty
[thumb|right|Boeing 767-200 spoločnosti [Delta Air Lines]]
[thumb|right|Boeing 767-200ER spoločnosti [Trans World Airlines]]
[thumb|right|Boeing 767-300ER spoločnosti [Air Canada Rouge]]
[thumb|right|Boeing 767-400ER spoločnosti [Continental Airlines]]

**767-200** je prvý model z rodiny Boeing 767. Výroba tohto modelu sa začala v roku 1978 a používal sa v rokoch 1981 až 1994. Tento model nemá priameho nástupcu, ale je nahradený modelom Boeing 787-3.

**767-200ER** je verzia Boeingu 767-200 s dlhším doletom používaná od roku 1994. Stal sa prvým modelom Boeingu 767, ktorý uskutočnil celý transatlantický let. Počas svojej existencie prekonal niekoľko diaľkových letov pre dvojmotorové lietadlá. Táto verzia je nahradená modelom Boeing 787-8.

**767-300** je predĺžená verzia Boeingu 767 vyrobená pre Japan Airlines. Prvý let absolvoval 14. januára 1986.

**767-300ER** je predĺžená verzia modelu 767-300. V roku 1995 Boeing 767-300ER absolvoval ako prvý Boeing 767 transpacifický let.

**767-300F** je nákladná verzia modelu Boeing 767-300ER vyrobená pre United Parcel Service.

**767-400ER** je ďalšia verzia s dlhým doletom, ktorá vyplnila medzeru na trhu a v spoločnostiach Delta Air Lines a Continental Airlines nahradila flotilu lietadiel Lockheed L-1011 a McDonnell Douglas DC-10.

**KC-767 Tanker Transport** je model lietadla Boeing 767 určený na dopĺňanie a prepravu paliva vo vzduchu. Tento model používajú Japan Self-Defense Forces a Italian Air Force.

### Lietadlo čínskeho prezidenta
V roku 2000 kúpila čínska vláda Boeing 767-300ER ako lietadlo pre prezidenta. Lietadlo bolo pôvodne vyrobené pre americkú spoločnosť Delta Air Lines, neskôr ho kúpila spoločnosť China United Airlines. Po dodávke pre vládu bolo lietadlo prerobené pre potreby prezidenta v San Antoniu v Texase.

### Nehody
Lietadlá typu Boeing 767 mali počas existencie 6 nehôd s 568 obeťami a dve bez obetí. Boeing 767 sa päťkrát stal obeťou únosu s 282 obeťami.

26. mája 1991 sa po vzlete z Thajského Bankoku zrútil Boeing 767-300ER Lauda Air 004, kde zomrelo 223 ľudí.  Príčinou bolo že sa počas letu otvoril ľavý obracač ťahu, vďaka skratu v bezpečnostnom systéme obracača.

### Zaujímavosti
S lietadlom Boeing 767 boli spáchané teroristické útoky 11. septembra 2001. Let č. 11 spoločnosti American Airlines, Boeing 767-223ER havaroval do severnej veže, let č. 175 spoločnosti United Airlines, Boeing 767-222 havaroval do južnej veže WTC.

## Technické údaje
thumb|right|Kokpit lietadla Boeing 767-300ER

## Referencie

## Iné projekty
 

## Externé odkazy
* www.boeing.com
* www.airliners.net 

Kategória:Dopravné lietadlá USA
Kategória:Lietadlá Boeing
Pľúcnatce

**Pľúcnatce** alebo staršie **pľúcnaté** (lat. Pulmonata) sú podtrieda ulitníkov. Sú to suchozemské ulitníky, niektoré sa však druhotne vrátili do sladkej, výnimočne do morskej vody. Majú 1 – 2 páry tykadiel, ktoré sú často zatiahnuteľné. Noha je vždy bez viečka, no za sucha alebo pred hibernáciou kožné žľazy vylučujú nepravé viečko (epifragma), ktoré je blanité, často inkrustované CaCO3. Epifragma nesúvisí s telom, pri vyliezaní z ulity odpadá. Dýchacím orgánom je pľúcny vak, ktorý vznikol z prednej časti plášťovej dutiny. Má prekrvené steny a obyčajne uzatvárateľný otvor. Chiastoneuria je vyvinutá, ale menej zreteľná, pretože gangliá sú druhotne presunuté do prednej časti tela. 

## Rozmnožovanie a vývin
Pľúcnaté ulitníky sú hermafrodity s dosť zložitým reprodukčným aparátom: Gonáda (ovitestes) je v plášťovej dutine vzadu, sčasti obalená hepatopankreasom. Gonodukt smeruje dopredu, ako slepý lalok je naň napojená bielková žľaza a ďalšie akcesorické žľazy, ktoré produkujú rôsolovitý alebo blanitý obal vajíčka. Vyústenie pohlavných orgánov je na pravej strane pri hlave: nachádza sa tu penis a obyčajne aj zvláštny orgán, tzv. šípový vak (bursa telae). Šípový vak obsahuje tenké ostré vápnité šípy, z ktorých jeden sa pri kopulácii zabodáva do tela partnera. Predpokladá sa, že účelom tohto zariadenia je vzájomné dráždenie. Pri kopulácii si jedince vlastne vymieňajú spermie. 

## Systematika
podtrieda pľúcnatce (Pulmonata):
* rad staropľúcnatce (Archeopulmonata)
* rad vodniaky/spodnooké (Basommatophora)
* rad slimáky/stopkatooké/koncooké (Stylomatophora)

## Iné projekty

## Zdroj
*
Vodniaky

**Vodniaky** alebo **spodnooké** (lat. Basommatophora) sú rad pľucnatých ulitníkov. Majú 1 pár nezatiahnuteľných tykadiel, pri ich báze sú oči. Sú sladkovodné, len ojedinele brakické a morské druhy. 

## Systematika
rad vodniaky/spodnooké (Basommatophora):
* čeľaď čiapočkovité (Ancylidae)
* čeľaď vodniakovité (Lymnaeidae)
* čeľaď kotúľkovité (Planorbidae)
* čeľaď čepčekovité (Acroloxidae)
* čeľaď Amphibolidae
* čeľaď Carychiidae
* čeľaď chilinovité (Chilinidae)
* čeľaď Lancidae
* čeľaď Latiidae
* čeľaď otinovité (Otinidae)
* čeľaď fyzovité (Physidae)
* čeľaď Siphonariidae
* čeľaď sifonárkovité (Trimusculidae)

## Iné projekty

## Zdroj
* 
* Országh, I.: Slovenské mená mäkkýšov, 2012
Čiapočkovité

**Čiapočkovité** (*Ancylidae*) sú čeľaď vodniakov, radu pľucnatých ulitníkov. Sú to malé druhy s čiapočkovitou ulitou bez závitov. Dýchajú druhotnými žiabrami na okraji plášťovej dutiny. V čistejších potokoch žije čiapočka potočná (*Ancylus fluviatilis*), dlhá 5 – . Ďalšie čeľade majú ulitu vždy výrazne vinutú.

## Externé odkazy
* 

Kategória:Vodniaky
Vodniakovité

**Vodniakovité** (*Lymnaeidae*) sú čeľaď vodniakov, radu pľucnatých ulitníkov. Sú to menšie až stredne veľké druhy so špicatou, mierne až výrazne vysokou
pravotočivou ulitou. Mnohé sú medzihostiteľmi rôznych druhov motolíc. Medzi zástupcov patria napr. vodniak malý (*Lymnaea (= Galba) truncatula*), vodniak vysoký (*Lymnaea stagnalis*), vodniak premenlivý (*Lymnaea peregra*).

## Iné projekty

## Externé odkazy
* 

Kategória:Vodniaky
Kotúľkovité

**Kotúľkovité** (*Planorbidae*) sú čeľaď vodniakov, radu pľucnatých ulitníkov. Majú diskovitú ulitu so závitmi točenými takmer v jednej rovine, takže
columella je silne redukovaná a väčšinou úplne chýba. Medzi zástupcov patria napr. kotúľka veľká (*Planorbarius corneus*), kotúľka obrúbená (*Planorbis planorbis*). Nápadne sploštenú, asi  širokú ulitu má *[[Anisus vortex]]*.

## Rody
**[[Planorbarius]]* – kotúľka
**[[Planorbella]]* 
**[[Menetus]]* – kotúľka
**[[Ferrissia]]* – feriska
**[[Planorbis]]* – kotúľka
**[[Anisus]]* – kotúľka
**[[Bathyomphalus]]* – kotúľka
**[[Gyraulus]]* – kotúľka
**[[Hippeutis]]* – kotúľka
**[[Segmentina]]* – kotúľka
**[[Ancylus]]* – čiapočka

## Iné projekty

## Externé odkazy
* 

Kategória:Vodniaky
Zoznam hudobných článkov/CH

Tento index bol automaticky vygenerovaný podľa tejto kategorizácie. Obsahuje **108** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## cha
Chad KroegerChampagne ShowersChanged the Way You Kiss MeChangesChangingChant de RalliementChant Down BabylonChaos by DesignCharakteristický tónCharged GBHCharitatívny singelCharles AznavourCharles GounodCharleston (tanec)Charlie ClouserCharlie Harper (spevák)Charlie HuhnCharlie ParkerCharlie PuthCharlie SimpsonCharlie WattsCharlotte GainsbourgováCharlotte RamplingováCharlyChas HodgesChasapikoChase & StatusChasing CarsChavela Vargas

## chc
Chcem byť sám

## che
Cheek to Cheek (2014)Cheers (Drink to That)Cher (speváčka)Cher LloydováCherie CurrieCherub RockCheryl LynnováChesney HawkesChester BenningtonChet BakerChevelle

## chi
ChibiChicChicago (hudobná skupina)Chick CoreaChickenfootChiki liki tu-aChildrenChildren of BodomChillin (album)ChillwaveChina Anne McClainováChina GirlChinaskiChinatown (Thin Lizzy)Chinatown, My ChinatownChinese DemocracyChip Taylor

## chl
Chlapčenská hudobná skupinaChlapčenský úsmevChlapec z uliceChloe Bennet

## cho
Chocolate Starfish and the Hotdog Flavored WaterChodci svetaChoďte sa hrať pred vlastný vchodChop Suey!ChorálChorus Seraphicus

## chr
Chráň svoje bláznovstváChris AndrewsChris BarronChris Brown (spevák)Chris CornellChris FarloweChris FehnChris MartinChris NormanChris PitmanChris ReaChris ShiflettChris SpeddingChris WillisChristian BurnsChristian ComaChristian Nørgaard (gitarista)Christian VanderChristina Aguilera (album)Christina AguilerováChristina ApplegatováChristina GrimmieChristina MilianChristina PerriováChristmas Time (František Griglák)Christoph BrüxChristoph DemantiusChristoph Willibald GluckChristopher AmottChristopher UckermannChristopher WolstenholmeChromatický poltónChromaticsChrystyna Ivanivna Solovijová

## chu
Chuck BerryChuck E. WeissChuck GarricChumbawambaChurch of Anthrax

## chý
Chýbaš mi...

Kategória:Zoznamy hudobných článkov
Slimáky

**Slimáky** alebo **st''o''pkatooké** alebo **koncooké** (lat. Stylommatophora) sú rad pľucnatých ulitníkov. Majú dva páry tykadiel, zatiahnuteľných pomocou svalových retraktorov; oči sú na konci druhého, dlhšieho páru. Vajíčka majú blanitý obal, ktorý môže byť čiastočne inkrustovaný CaCO3. Schránka môže byť čiastočne alebo aj úplne redukovaná, vnútornostný vak sa v tom prípade sťahuje do nohy. Sú to suchozemské až semiakvatické druhy. V našej prírode žije do 200 druhov v asi 15 čeľadiach.

## Systematika
rad slimáky/stopkatooké/koncooké (Stylomatophora):
* čeľaď slizovcovité (Arionidae)
* čeľaď slizniačikovité/slizniakovité (Agriolimacidae)
* čeľaď slizniakovité (Limacidae)
* čeľaď cihovité/vretienkovité (Clausiliidae)
* čeľaď pimprlíkovité (Vertiginidae)
* čeľaď Daudebardiidae
* čeľaď vitrinovité (Vitrinidae)
* čeľaď jantárovkovité (Succineidae)
* čeľaď bezočkovité (Ferussaciidae)
* čeľaď kochlikopovité (Cochlicopidae)
* čeľaď enovité (Enidae)
* čeľaď chondrínovité/žitovkovité (Chondrinidae)
* čeľaď pikulíkovité (Orculidae)
* čeľaď rebrovčekovité/diskovité (Discidae)
* čeľaď bliktrovité (Oxychilidae/ Zonitidae)
* čeľaď valóniovité (Valloniidae)
* čeľaď bacuľkovité (Bradybaenidae)
* čeľaď slimákovité (Helicidae)

## Zdroj
*
Slizovcovité

**Slizovcovité** (*Arionidae*) sú čeľaď slimákov, radu pľúcnatých ulitníkov. Ich telo je vždy bez ulity, dosť zavalité, noha je vzadu zaoblená, bez chrbtového kýlu, dýchací otvor je v prednej časti „štítu“.

Pri potokoch, na lúkach a v záhradách je hojný farebne variabilný slizovec hrdzavý (*Arion rufus*). V lesoch, najmä na hubách, žije slizovec hnedý (*Arion subfuscus*). Na presné určenie niektorých druhov je potrebná pitva.

## Rody
* *[[Anadenulus]]*
* *[[Ariolimax]]*
* slizovec (*Arion*)
* *[[Binneya]]*
* *[[Geomalacus]]*
* *[[Gliabates]]*
* *[[Hemphillia]]*
* *[[Hesperarion]]*
* *[[Magnipelta]]*
* *[[Prophysaon]]*
* *[[Udosarx]]*
* *[[Zacoleus]]*

## Iné projekty

## Externé odkazy
* 

Kategória:Slimáky
Slizniačikovité

**Slizniačikovité** alebo **slizniakovité** (*Agriolimacidae*) sú čeľaď slimákov, radu pľúcnatých ulitníkov. Ich telo je vždy bez ulity, štíhlejšie, noha je vzadu viac-menej špicatá a má chrbtový kýl, dýchací otvor je v zadnej časti štítu. Telo je sivé, žltkasté až (tmavo) hnedé, niekedy s drobnými škvrnkami až sieťkou, bez pozdĺžnych pruhov, veľkosť 25 – .

V strednej Európe žije viac ťažšie určiteľných druhov rodu *[[Deroceras]]*. Za endemický druh pre Slovensko býva považovaný *[[Deroceras fatrense]]*, žijúci sporadicky v horských lesoch. Na mokrých miestach v lesoch žije slizniačik mokradný (*Deroceras laeve*).

## Iné projekty

## Externé odkazy
* 


Kategória:Slimáky
Slizniakovité

**Slizniakovité** (Limacidae) sú čeľaď slimákov, radu pľúcnatých ulitníkov. Ich telo je vždy bez ulity, štíhlejšie, noha je vzadu viac-menej špicatá a má chrbtový kýl, dýchací otvor je v zadnej časti štítu. Telo je žltkasté, sivé, modré až tmavohnedé, často s pozdĺžnymi pruhmi alebo „tigrovanou“ kresbou, veľké 60 –  (ak je menej ako , je citrónovo žlté).

V lesoch žijú slizniak pásavý (*Limax cinereo-niger*) a slizniak karpatský (*Bielzia coerulans*), ktorý je typický pre horské lesy Karpát. Naopak, intravilán preferuje slizniak veľký (*Limax maximus*) so škvrnitou „tigrovanou“ kresbou. Menší druh slizniak žltý (*Malacolimax tenellus*) je nápadný svojou farbou.

## Rody
Medzi rody tejto čeľade patria (zoznam nie je úplný):
* *[[Bielzia]]* – slizniak
* *[[Lehmannia]]* – slizniak
* *[[Limacus]]* – slizniak
* *[[Limax]]* – slizniak
* *[[Malacolimax]]* – slizniak

## Iné projekty

## Externé odkazy
* 

Kategória:Slizniakovité
Kategória:Slimáky
Vretienkovité

**Vretienkovité** môžu byť:

* čeľaď motýľov, pozri vretienkovité (motýle)
* čeľaď slimákov, pozri vretienkovité (slimáky)
Vretienkovité (slimáky)

**Vretienkovité** alebo **cihovité** (*Clausiliidae*) sú čeľaď slimákov, radu pľúcnatých ulitníkov. Ulita je ľavotočivá vysoká – vretenovitého tvaru (± ) alebo vajcovitá, no vtedy veľmi drobná (výška : šírka od 6 : 1 – 8 : 1).

V lesoch na kmeňoch a skalách, ale i v starších parkoch a tienistých záhradách žijú vretienka premenlivá (*Clausilia dubia*), vretienka obyčajná (slimák) (*Alinda biplicata*) a i. Endemitom Slovenského krasu je *[[Alopia clathrata]]*. Presné určenie druhov tejto čeľade vyžaduje silnú lupu.

## Iné projekty

## Externé odkazy
*
Vertiginidae

***Vertiginidae*** je čeľaď slimákov, radu pľúcnatých ulitníkov. Ich ulita je ľavotočivá vajcovitá a veľmi drobná (max. 2,5 mm).

Vo vlhkých lesoch a na močaristých biotopoch žije asi 9 drobných druhov z rodu *[[Vertigo]]*; niektoré z nich sú vzácne a chránené. Vo Vysokých Tatrách žije boreoalpínsky relikt *[[Vertigo arctica]]*.

## Iné projekty

## Externé odkazy
* 

Kategória:Slimáky
Daudebardiidae

***Daudebardiidae*** je čeľaď slimákov, radu pľúcnatých ulitníkov. Ich ulita tenkostenná, sklovito priehľadná, vždy širšia ako vyššia (± plochá), s jednoduchým ostrým ústím, je malá (takmer rudimentálna), neumožňuje úplné zatiahnutie slimáka. Táto uchovitá ulitka je posunutá do zadnej časti nohy (posledný závit tvorí aspoň 2/3 ulity).

Vo vlhkých lesoch, najmä na sutiach, sa vyskytuje *[[Daudebardia rufa]]*. Tento lezúci mäkkýš má asi 2 cm. Je to dravec, živí sa malými obrúčkavcami, no i inými ulitníkmi.

## Externé odkazy
* 

Kategória:Slimáky
Vitrinidae

***Vitrinidae*** je čeľaď slimákov, radu pľúcnatých ulitníkov. Ich ulita tenkostenná, sklovito priehľadná, vždy širšia ako vyššia (± plochá), s jednoduchým ostrým ústím, je malá (takmer rudimentálna), neumožňuje úplné zatiahnutie slimáka. Táto oválna až vajcovitá ulitka leží asi uprostred chrbtovej strany tela.

Na jeseň sa na vlhkých miestach v lesoch i záhradách hojne vyskytuje *[[Vitrina pellucida]]*.

## Iné projekty

## Externé odkazy
* 

Kategória:Slimáky
Bezočkovité

**Bezočkovité** (*Ferussaciidae*) sú čeľaď slimákov, radu pľúcnatých ulitníkov. Ich ulita je šidlovitá, malá (asi 5 mm), obústie je jednoduché ostré, mäkkýš je bez očí. Prvý závit je normálny, alebo tvorí max. 1/2 veľkosti ulity. Slimáky majú takmer vždy dva páry tykadiel.

V teplých oblastiach žije pomerne lokálne bezočka ihlovitá (*Cecilioides acicula*). Tento malý slepý mäkkýš vedie polosubteránny spôsob života (krtince, nory, zemné dutiny a pod.).

## Iné projekty

## Externé odkazy
* 

Kategória:Slimáky
Kochlikopovité

**Kochlikopovité** () sú čeľaď slimákov, radu pľúcnatých ulitníkov. Ich ulita hladká, lesklá, polopriehľadná, medovožltkastá (cca ), obústie je zhrubnuté a bezzubé.

V detrite na vlhkých miestach sa miestami vyskytuje *[[Cochlicopa lubrica]]*.

## Iné projekty

## Externé odkazy
* 

Kategória:Slimáky
Enidae

***Enidae*** je čeľaď slimákov, radu pľúcnatých ulitníkov. Ich ulita je podlhovasto vajcovitá (k vrcholu sa zužuje), veľká okolo 10 mm (až 24 mm u *[[Zebrina detrita]]*), ústie bezzubé alebo s 3 dosť silnými zubami približne rovnako ďaleko od seba.

Vo vlhkých lesoch vo vyšších polohách žije *[[Ena montana]]*. Príbuzný druh *[[Chondrula tridens]]* je viazaný na stepné a lesostepné biotopy. Na podobných miestach žije lokálne aj nápadný pomerne veľký druh *Zebrina detrita*.

## Iné projekty

## Externé odkazy
* 

Kategória:Slimáky
Chondrínovité

**Chondrínovité** alebo **žitovkovité** (*Chondrinidae*) sú čeľaď slimákov, radu pľúcnatých ulitníkov. Ich ulita je podlhovasto vajcovitá (zužuje sa trochu viac k vrcholu než k ústiu), veľkos. 6 – 8 mm, ústie so zubami a nápadnými lištami, ktoré pokračujú dovnútra.

Na slnečných skalách v Karpatoch žije *[[Chondrina tatrica]]*, ktorá býva považovaná za endemický druh slovenskej fauny. Na xerotermných vápencových svahoch sa miestami vyskytuje *[[Granaria frumentum]]*.

## Iné projekty

## Externé odkazy
* 

Kategória:Slimáky
Orculidae

***Orculidae*** je čeľaď slimákov, radu pľúcnatých ulitníkov. Ich ulita je súdkovitá (zužuje sa nezreteľne k vrcholu i k ústiu), veľkosť 5 – , ústie s 2 – 3 malými zúbkami a 1 lištou, pokračujúcou dovnútra.

V tienistých lesoch na vápenci sa miestami vyskytuje *[[Orcula dolium]]*.

## Iné projekty

## Externé odkazy
* 

Kategória:Slimáky
Rebrovčekovité

**Rebrovčekovité** alebo **diskovité** (lat. *Discidae*, *Endodontidae*) sú čeľaď slimákov, radu pľúcnatých ulitníkov. Ich ulita je plochá až terčovitá, malá (šírka do 7 mm), ústie rovné, ostré, povrch ulity s rebierkovými skulptúrami. Šírka ulity výrazne presahuje výšku alebo je ulita ± izodiametrická.

Na vlhkých miestach v lesoch je hojný druh rebrovček jablčastý (*Discus rotundatus*).

## Iné projekty

## Externé odkazy
* 

Kategória:Slimáky
Jantárovkovité

**Jantárovkovité** (*Succineidae*) sú čeľaď slimákov, radu pľúcnatých ulitníkov. Výška ich ulity výrazne presahuje šírku (pomer je 3,5 : 1 – 2 : 1). Prvý závit medovožltej, polopriehľadnej ulity je nápadne mohutný, predstavuje 4/5 – 6/7 veľkosti ulity. Slimák má len 1 pár tykadiel.

Na močiarnej vegetácii žije jantárovka veľká (*Succinea putris*). V stavbe ulity badať istú konvergenciu k akvatickým *[[Basommatophora]]*.

## Iné projekty

## Externé odkazy
* 

Kategória:Slimáky
Chrám Matky Božej v Paríži

**Chrám Matky Božej v Paríži** môže byť:

* katedrála v Paríži, pozri Katedrála Notre-Dame (Paríž)
* román od Victora Huga, pozri Chrám Matky Božej v Paríži (román)
* názov filmu nakrúteného podľa tohto románu:
** Chrám Matky Božej v Paríži (film z roku 1956)

## Pozri aj
* The Hunchback of Notre Dame
NGC 3301

**NGC 3301** je galaxia v súhvezdí Lev, ktorú objavil britsko-nemecký astronóm William Herschel 12. marca 1784.

Jej zdanlivá hviezdna veľkosť je 11,4.
        

## Pozri aj
* Zoznam NGC objektov

Kategória:Súhvezdie Lev
3301
Kategória:Astronomické objekty objavené v roku 1784
NGC 3302

**NGC 3302** je galaxia v súhvezdí Výveva, ktorú objavil anglický astronóm John Herschel 28. januára 1835.

Jej zdanlivá hviezdna veľkosť je 12,5.
        

## Pozri aj
* Zoznam NGC objektov

Kategória:Súhvezdie Výveva
3302
Kategória:Astronomické objekty objavené v roku 1835
NGC 3304

**NGC 3304** je galaxia v súhvezdí Malý lev, ktorú objavil britsko-nemecký astronóm William Herschel 17. marca 1787.

Jej zdanlivá hviezdna veľkosť je 13,8.
        

## Pozri aj
* Zoznam NGC objektov

Kategória:Súhvezdie Malý lev
3304
Kategória:Astronomické objekty objavené v roku 1787
NGC 3306

**NGC 3306** je galaxia v súhvezdí Lev, ktorú objavil americký astronóm Lewis A. Swift 27. apríla 1886.

Jej zdanlivá hviezdna veľkosť je 13,2.
        

## Pozri aj
* Zoznam NGC objektov

Kategória:Súhvezdie Lev
3306
Kategória:Astronomické objekty objavené v roku 1886
NGC 3307

**NGC 3307** je galaxia v súhvezdí Hydra, ktorú objavil anglický astronóm John Herschel 22. marca 1836.

Jej zdanlivá hviezdna veľkosť je 13,7.
        

## Pozri aj
* Zoznam NGC objektov

Kategória:Súhvezdie Hydra
3307
Kategória:Astronomické objekty objavené v roku 1836
NGC 3303

**NGC 3303** (tiež **Arp 192**) je pár interagujúcich galaxií v súhvezdí Lev, ktorý objavil britsko-nemecký astronóm William Herschel 21. marca 1784. Halton Arp ich zaradil do svojho katalógu podivných galaxií medzi galaxie s tenkými vláknami.

Jej zdanlivá hviezdna veľkosť je 13,5.
        

## Pozri aj
* Zoznam NGC objektov

Kategória:Súhvezdie Lev
3303
192
Kategória:Astronomické objekty objavené v roku 1784
NGC 3310

**NGC 3310** je galaxia v súhvezdí Veľká medvedica, ktorú objavil William Herschel 12. apríla 1789.

Jej zdanlivá hviezdna veľkosť je 10,6.
        

## Pozri aj
* Zoznam NGC objektov

Kategória:Súhvezdie Veľká medvedica
3310
Kategória:Astronomické objekty objavené v roku 1789
NGC 3313

**NGC 3313** je galaxia v súhvezdí Hydra, ktorú objavil americký astronóm Ormond Stone v roku 1886.

Jej zdanlivá hviezdna veľkosť je 11,6.
        

## Pozri aj
* Zoznam NGC objektov

Kategória:Súhvezdie Hydra
3313
Kategória:Astronomické objekty objavené v roku 1886
NGC 3314

**NGC 3314** je dvojica prekrývajúcich sa špirálových galaxií v súhvezdí Hydra. Dvojicu objavil britský astronóm John Herschel 24. marca 1835. Herschel a ďalší si neuvedomili, že to, čo sa javilo ako jedna galaxia, sú v skutočnosti dve galaxie v presne tej istej zornej priamke.

Unikátne usporiadanie oboch špirálových galaxií dáva astronómom príležitosť merať vlastnosti medzihviezdneho prachu v galaxii v popredí (NGC 3314a). Prach sa javí ako tmavomodrý oproti galaxii v pozadí (NGC 3314b). Na rozdiel od interagujúcich galaxií sú dve zložky NGC 3314 fyzicky nesúvisiace a sú od seba príliš vzdialené, aby interagovali.

Pri pozorovaní galaxií v marci 2000 bol v jednom z ramien jednej z galaxií videný výrazný zelený objekt podobný hviezde. Astronómovia teoretizovali, že by mohlo ísť o supernovu, ale jedinečné filtračné vlastnosti galaxie v popredí sťažovali definitívne rozhodnutie. NGC 3314a má svoje špirálové ramená a veľké množstvo prachu, ktoré zakrývajú galaxiu v pozadí NGC 3314b.

## Pozri aj
* Zoznam NGC objektov

Kategória:Súhvezdie Hydra
3314
Kategória:Astronomické objekty objavené v roku 1835
Kategória:Špirálové galaxie
NGC 3315

**NGC 3315** je galaxia v súhvezdí Hydra, ktorú objavil Edward P. Austin 24. mája 1870.

Jej zdanlivá hviezdna veľkosť je 13,3.
        

## Pozri aj
* Zoznam NGC objektov

Kategória:Súhvezdie Hydra
3315
Kategória:Astronomické objekty objavené v roku 1870
NGC 3319

**NGC 3319** je špirálová galaxia s priečkou v súhvezdí Veľkej medvedice. Objavil ju William Herschel 3. februára 1788. Je bohatá na plyn a nemá galaktickú vydutinu.

NGC 3319 je relatívne izolovaná. Nachádza sa v malej skupine galaxií vrátane NGC 3104, NGC 3184 a NGC 3198. Najbližšia galaxia k nej je pravdepodobne NGC 3198, vzdialená 4,2 milióna svetelných rokov (1,3 megaparsekov).

## Pozri aj
* Zoznam NGC objektov

Kategória:Súhvezdie Veľká medvedica
3319
Kategória:Astronomické objekty objavené v roku 1788